CELEX: 
Language: el
Date: 2018-11-21 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την ανάληψη προσωρινής άμεσης στατιστικής δράσης σχετικά με τη διάδοση επιλεγμένων θεμάτων της απογραφής πληθυσμού και κατοικιών 2021 γεωκωδικοποιημένων σε κάνναβο 1 km²

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 21.11.2018
            
            
               για την ανάληψη προσωρινής άμεσης στατιστικής δράσης σχετικά με τη διάδοση  επιλεγμένων θεμάτων της απογραφής πληθυσμού και κατοικιών 2021 γεωκωδικοποιημένων σε κάνναβο 1 km²
               
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου σχετικά με τις ευρωπαϊκές στατιστικές
                  1
               , και ιδίως το άρθρο 14 παράγραφος 2,
            
            
               Εκτιμώντας τα ακόλουθα:
            
            
               (1)Η διάδοση εναρμονισμένων σε ενωσιακό επίπεδο θεμάτων απογραφής σε κάνναβο με σταθερό εμβαδόν, ειδικότερα σε κάνναβο 1 km², αποτελεί βασικό στοιχείο της ευρωπαϊκής στατιστικής παραγωγής για τη μελλοντική χάραξη πολιτικής από τα κράτη μέλη και τις στρατηγικές τους για την απογραφή.
            
            
               (2)Σύμφωνα με το άρθρο 14 παράγραφος 1 στοιχείο β) του κανονισμού (ΕΚ) αριθ. 223/2009, η Επιτροπή δύναται να αποφασίσει, σε ειδικές και δεόντως αιτιολογημένες περιπτώσεις, με στόχο την αντιμετώπιση αιφνιδιαστικών αναγκών, την ανάληψη προσωρινής άμεσης στατιστικής δράσης, η οποία θα πληροί τις προϋποθέσεις που καθορίζονται στο άρθρο 14 παράγραφος 2 του εν λόγω κανονισμού.
            
            
               (3)Η εν λόγω προσωρινή άμεση στατιστική δράση θα πρέπει να προβλέπει τη συλλογή δεδομένων που καλύπτουν ένα έτος αναφοράς. Όλα τα κράτη μέλη θα πρέπει να είναι σε θέση να παράγουν µονοµεταβλητά δεδομένα απογραφής γεωκωδικοποιημένα σε κάνναβο 1 km² κατά την ημερομηνία αναφοράς για την απογραφή πληθυσμού και κατοικιών το 2021· η Ένωση θα πρέπει επίσης να προσφέρει οικονομική στήριξη στις Εθνικές Στατιστικές Υπηρεσίες και τις άλλες εθνικές αρχές για την κάλυψη των επιπροσθέτων δαπανών στις οποίες υποβάλλονται. Η παρούσα δράση υποστηρίζεται από ανάλυση κόστους-αποτελεσματικότητας και εκτίμηση του συνολικού πρόσθετου κόστους παραγωγής που παρέχει η Επιτροπή.
            
            
               (4)Η δράση αυτή δικαιολογείται από μια κοινή ανάγκη σε ολόκληρη την Ένωση για αξιόπιστες, ακριβείς και συγκρίσιμες πληροφορίες σχετικά με την κατανομή του πληθυσμού με επαρκή χωρική ανάλυση, οι οποίες βασίζονται σε απαιτήσεις εναρμονισμένης παραγωγής και προορίζονται κυρίως για τη χάραξη περιφερειακής πολιτικής σε πανευρωπαϊκό επίπεδο.
            
            
               (5)Καθώς εναρμονισμένες δημογραφικές πληροφορίες οι οποίες έχουν υποστεί χωρική ανάλυση είναι διαθέσιμες σε ολόκληρη την Ένωση, ο στόχος είναι η διάδοση ενός συνόλου δεδομένων ανά κράτος μέλος το οποίο να περιέχει επιλεγμένα θέματα της απογραφής πληθυσμού και κατοικιών του 2021 γεωκωδικοποιημένα σε κάνναβο 1 km². Δεν υπάρχει επιπρόσθετος φόρτος για τους απαντώντες δεδομένου ότι όλες οι αναγκαίες πληροφορίες θα αντληθούν από τα δεδομένα της απογραφής του 2021.
            
            
               (6)Ειδικότερα, για την επίτευξη συγκρίσιμης εναρμονισμένης στατιστικής παραγωγής σε ολόκληρη την Ένωση, θα πρέπει να προσδιοριστεί ένας κάνναβος με σταθερό εμβαδόν σε επίπεδο Ένωσης αποτελούμενος από φατνία 1 km². Επιπλέον, θα πρέπει να προσδιοριστούν τα συγκεκριμένα θέματα και οι κατανομές τους, καθώς και το αναλυτικό πρόγραμμα των δεδομένων που θα διαδοθούν στον εν λόγω κάνναβο 1 km². Τέλος, είναι αναγκαίο να προσδιοριστούν τα απαιτούμενα χωρικά και στατιστικά μεταδεδομένα για το εν λόγω σύνολο δεδομένων.
            
            
               (7)Η οδηγία 2007/2/ΕΚ του Ευρωπαϊκού Κοινοβουλίου και του Συμβουλίου
                  2
               , και οι σχετικοί εκτελεστικοί κανονισμοί της Επιτροπής ορίζουν τα απαιτούμενα μεταδεδομένα
                  3
               , τον μορφότυπο των δεδομένων
                  4
                και τις υπηρεσίες δικτύου
                  5
                για τη διάδοση των χωρικών δεδομένων. Ειδικότερα, το σημείο 1 του παραρτήματος III καλύπτει τα πιθανά στατιστικά συστήματα καννάβου για τη διάδοση χωρικών δεδομένων και, σύμφωνα με το σημείο 10 του παραρτήματος III, εφαρμόζεται στα σύνολα χωρικών δεδομένων με θέμα «Κατανομή πληθυσμού — δημογραφία».
            
            
               (8)Ο κανονισμός (ΕΚ) αριθ. 763/2008 του Ευρωπαϊκού Κοινοβουλίου και του Συμβουλίου
                  6
                και οι σχετικοί εκτελεστικοί κανονισμοί της Επιτροπής ορίζουν κοινούς κανόνες για τη διαβίβαση των δεδομένων της απογραφής του 2021, ιδίως για το έτος αναφοράς και τα απαιτούμενα μεταδεδομένα
                  7
               , τις τεχνικές προδιαγραφές των θεμάτων απογραφής και των κατανομών τους
                  8
               , καθώς και τον τεχνικό μορφότυπο
                  9
               .
            
            
               (9)Τα κράτη μέλη θα πρέπει να διαβιβάσουν τα επικυρωμένα δεδομένα και μεταδεδομένα τους σε ηλεκτρονική μορφή, με τον κατάλληλο τεχνικό μορφότυπο που παρέχεται από την Επιτροπή. Η πρωτοβουλία «Statistical Data and Metadata eXchange (SDMX)» σχετικά με τα στατιστικά και τεχνικά πρότυπα για την ανταλλαγή και την κοινοποίηση δεδομένων και μεταδεδομένων, στην οποία βασίζεται το Κέντρο Απογραφής, δρομολογήθηκε από την Τράπεζα Διεθνών Διακανονισμών, την Ευρωπαϊκή Κεντρική Τράπεζα, την Επιτροπή (Eurostat), το Διεθνές Νομισματικό Ταμείο, τον Οργανισμό Οικονομικής Συνεργασίας και Ανάπτυξης (ΟΟΣΑ), τον Οργανισμό Ηνωμένων Εθνών και την Παγκόσμια Τράπεζα. Για την ανταλλαγή επίσημων στατιστικών, η πρωτοβουλία SDMX και το Κέντρο Απογραφής παρέχουν στατιστικά, τεχνικά και διαβιβαστικά πρότυπα. Συνεπώς, θα πρέπει να καθιερωθεί ένας τεχνικός μορφότυπος σύμφωνα με τα εν λόγω πρότυπα.
            
            
               (10)Η Επιτροπή (Eurostat) υλοποίησε ένα έργο σχετικά με την «εναρμονισμένη προστασία των δεδομένων απογραφής στο πλαίσιο του ΕΣΣ», από το οποίο προέκυψαν ορθές πρακτικές και κατευθυντήριες γραμμές εφαρμογής για την εναρμονισμένη προστασία από τη δημοσιοποίηση των δεδομένων του καννάβου 1 km².
            
            
               (11)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,
            
         
         
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Αντικείμενο
            
            
               Αναλαμβάνεται προσωρινή άμεση στατιστική δράση για την ανάπτυξη, την παραγωγή και τη διάδοση επιλεγμένων θεμάτων της απογραφής πληθυσμού και κατοικιών του 2021 γεωκωδικοποιημένων σε κάνναβο 1 km² («δεδομένα καννάβου 1 km²»).
            
            
               Για τον σκοπό αυτό, προσδιορίζεται ένας ενιαίος εναρμονισμένος και σταθερός γεωχωρικός κάνναβος αναφοράς για την Ευρώπη που αποτελείται από φατνία με εμβαδόν 1 km². Καθορίζονται επίσης τα συγκεκριμένα θέματα και οι κατανομές τους, καθώς και το αναλυτικό πρόγραμμα και τα μεταδεδομένα για τη διάδοση των δεδομένων της απογραφής πληθυσμού και κατοικιών του 2021 γεωκωδικοποιημένων στον κάνναβο αναφοράς 1 km².
            
            
               Άρθρο 2
            
            
               Ορισμοί
            
            
               Για τους σκοπούς του παρόντος κανονισμού, ισχύουν οι ορισμοί του άρθρου 2 του κανονισμού (EΚ) αριθ. 763/2008. 
            
            
               Ισχύουν επίσης οι ακόλουθοι ορισμοί:
            
            
               1)«κάνναβος», «φατνίο καννάβου» και «σημείο καννάβου»: κάνναβος, φατνίο καννάβου και σημείο καννάβου όπως ορίζονται στο παράρτημα II (2.1) του κανονισμού (EΕ) αριθ. 1089/2010·
            
            
               2)«συνολικός πληθυσμός»: όλα τα πρόσωπα ενός φατνίου καννάβου η συνήθης κατοικία των οποίων βρίσκεται στο εν λόγω φατνίο καννάβου·
            
            
               3)«στοιχείο δεδομένου»: μια απλή μέτρηση που περιέχεται στον πίνακα που ορίζεται στο παράρτημα II του παρόντος κανονισμού·
            
            
               4)«τιμή δεδομένων»: οι πληροφορίες που παρέχονται από ένα στοιχείο δεδομένου. Η τιμή των δεδομένων μπορεί να είναι «αριθμητική τιμή» ή «ειδική τιμή»·
            
            
               5)«αριθμητική τιμή»: ένας ακέραιος αριθμός ίσος ή μεγαλύτερος του «0» που παρέχει στατιστικά στοιχεία σχετικά με την παρακολούθηση του εν λόγω στοιχείου δεδομένων·
            
            
               6)«επικυρωμένα δεδομένα»: δεδομένα που επικυρώθηκαν από τα κράτη μέλη σύμφωνα με τους συμφωνηθέντες κανόνες επικύρωσης·
            
            
               7)«παρατηρούμενη τιμή»: μια αριθμητική τιμή που αντιπροσωπεύει παρατηρούμενες ή τεκμαρτές πληροφορίες σύμφωνα με τις διαθέσιμες γνώσεις οι οποίες βασίζονται σε όλες τις υπάρχουσες πληροφορίες για την απογραφή του 2021, ιδίως πριν από την εφαρμογή τυχόν μέτρων διαφύλαξης του απορρήτου των στατιστικών δεδομένων·
            
            
               8)«απόρρητη τιμή»: μια αριθμητική τιμή η οποία, για να προστατευθεί το στατιστικό απόρρητο των δεδομένων, δεν πρέπει να δημοσιοποιηθεί σύμφωνα με τα μέτρα διαφύλαξης του απορρήτου των στατιστικών δεδομένων των κρατών μελών·
            
            
               9)«ειδική τιμή»: ένα σύμβολο που διαβιβάζεται σ’ ένα στοιχείο δεδομένων αντί για μια αριθμητική τιμή·
            
            
               10)«σηματοδότης»: ένας κωδικός που μπορεί να συνοδεύει ένα συγκεκριμένο στοιχείο δεδομένου έτσι ώστε να περιγράψει ένα ειδικό χαρακτηριστικό αυτής της τιμής δεδομένου.
            
            
               Άρθρο 3
            
         
         
            
               Τεχνικές προδιαγραφές του καννάβου αναφοράς 1 km²
            
            
               1.Σύμφωνα με το τμήμα 1.5 του παραρτήματος IV του κανονισμού (ΕΕ) αριθ. 1089/2010, ο στατιστικός κάνναβος αναφοράς 1 km² για πανευρωπαϊκή χρήση είναι ο ισεμβαδικός κάνναβος «Grid_ETRS89-LAEA1000». Η χωρική έκταση του καννάβου αναφοράς στο σύστημα συντεταγμένων που ορίζονται για τον κάνναβο αυτό στο τμήμα 2.2.1 του παραρτήματος II του ίδιου κανονισμού περιορίζεται στις τιμές της τετμημένης μεταξύ 900 000 και 7 400 000 μέτρων και τις τιμές της τεταγμένης μεταξύ 900 000 και 5 500 000 μέτρων, για τους σκοπούς του παρόντος κανονισμού.
            
            
               2.Σύμφωνα με το τμήμα 1.4.1.1 του παραρτήματος IV του ίδιου κανονισμού, κάθε μεμονωμένο φατνίο καννάβου του καννάβου αναφοράς 1 km² προσδιορίζεται από μοναδικό κωδικό φατνίου καννάβου, ο οποίος αποτελείται από τους χαρακτήρες «CRS3035RES1000mN». Μετά τον κωδικό αυτόν ακολουθεί η τιμή της τεταγμένης σε μέτρα του σημείου καννάβου στην κάτω αριστερή γωνία του φατνίου καννάβου, ακολουθούμενη από τον χαρακτήρα «E», ακολουθούμενο από την τιμή της τετμημένης σε μέτρα του σημείου καννάβου στην κάτω αριστερή γωνία του φατνίου καννάβου.
            
            
               3.Ο κωδικός χώρας του διαβιβάζοντος κράτους μέλους, όπως καθορίζεται στο Διοργανικό εγχειρίδιο σύνταξης κειμένων το οποίο δημοσιεύεται από την Υπηρεσία Εκδόσεων της Ευρωπαϊκής Ένωσης, ακολουθούμενος από τον χαρακτήρα «_», προηγείται του κωδικού φατνίου κάθε φατνίου καννάβου που διαβιβάζεται από το εν λόγω κράτος μέλος.
            
            
               Άρθρο 4
            
            
               Τεχνικές προδιαγραφές των θεμάτων των δεδομένων καννάβου 1 km² και των κατανομών τους
            
            
               Εφαρμόζονται οι τεχνικές προδιαγραφές των θεμάτων που ορίζονται στο παράρτημα του κανονισμού (ΕΕ) 2017/543 για τα δεδομένα της απογραφής του 2021. Οι κατανομές των θεμάτων για τους σκοπούς του παρόντος κανονισμού καθορίζονται στο παράρτημα Ι του παρόντος κανονισμού.
            
            
               Άρθρο 5
            
            
               Πρόγραμμα των δεδομένων καννάβου 1 km²
            
            
               1.Το πρόγραμμα των δεδομένων καννάβου 1 km² που διαβιβάζεται από τα κράτη μέλη στην Επιτροπή (Eurostat) για το έτος αναφοράς 2021 καθορίζεται στο παράρτημα II.
            
            
               2.Τα κράτη μέλη αντικαθιστούν κάθε απόρρητη τιμή με την ειδική τιμή «μη διαθέσιμο».
            
            
               Άρθρο 6
            
            
               Εναρμόνιση της παραγωγής
            
            
               1.Προκειμένου να διευκολυνθεί η συγκρισιμότητα σε ολόκληρη την Ένωση, εναρμονίζονται οι τιμές των δεδομένων παραγωγής που διαβιβάζονται. Για τον σκοπό αυτό, δίνεται προτεραιότητα στις αριθμητικές τιμές έναντι των ειδικών τιμών στο μέτρο του δυνατού.
            
            
               2.Προκειμένου να εξασφαλιστούν επαρκώς ακριβείς και αξιόπιστες πληροφορίες σχετικά με τη χωρική κατανομή του συνολικού πληθυσμού, τα κράτη μέλη τηρούν τις ακόλουθες απαιτήσεις:
            
            
               α)τα στοιχεία δεδομένων για τον συνολικό πληθυσμό δεν υποβάλλονται ως απόρρητα·
            
            
               β)τα στοιχεία δεδομένων για τον συνολικό πληθυσμό με παρατηρούμενη τιμή άλλη εκτός από «0» επισημαίνονται με τον σηματοδότη «κατοικημένο»· και
            
            
               γ)τα στοιχεία δεδομένων για τον συνολικό πληθυσμό με παρατηρούμενη τιμή «0» δεν επισημαίνονται με τον σηματοδότη «κατοικημένο».
            
            
               Άρθρο 7
            
            
               Μεταδεδομένα
            
         
         
            
               Τα κράτη μέλη παρέχουν στην Επιτροπή (Eurostat) μεταδεδομένα για τα δεδομένα καννάβου 1 km² σύμφωνα με το παράρτημα ΙΙΙ.
            
            
               Άρθρο 8
            
            
               Ημερομηνία αναφοράς
            
            
               Η ημερομηνία αναφοράς των δεδομένων καννάβου 1 km² που διαβιβάζει κάθε κράτος μέλος ταυτίζεται με την ημερομηνία αναφοράς που υποβάλλεται από το εν λόγω κράτος μέλος σύμφωνα με το άρθρο 3 του κανονισμού (ΕΕ) 2017/712.
            
            
               Άρθρο 9
            
            
               Ημερομηνία διαβίβασης δεδομένων και μεταδεδομένων
            
            
               1.Τα κράτη μέλη παρέχουν στην Επιτροπή (Eurostat) επικυρωμένα και συγκεντρωτικά δεδομένα, καθώς και μεταδεδομένα για τον συνολικό πληθυσμό μέχρι τις 31 Δεκεμβρίου 2022.
            
            
               2.Με την επιφύλαξη της παραγράφου 1, τα κράτη μέλη παρέχουν στην Επιτροπή (Eurostat) επικυρωμένα και συγκεντρωτικά δεδομένα, καθώς και μεταδεδομένα μέχρι τις 31 Μαρτίου 2024.
            
            
               Άρθρο 10
            
            
               Τεχνικός μορφότυπος για τη διαβίβαση δεδομένων και μεταδεδομένων
            
            
               Ο τεχνικός μορφότυπος που θα χρησιμοποιείται για τη διαβίβαση δεδομένων και μεταδεδομένων είναι ο μορφότυπος SDMX, όπως εφαρμόζεται στο πλαίσιο του Κέντρου Απογραφής. Τα κράτη μέλη διαβιβάζουν τα απαιτούμενα δεδομένα και μεταδεδομένα σύμφωνα με τους ορισμούς διάρθρωσης δεδομένων και τις σχετικές τεχνικές προδιαγραφές που παρέχονται από την Επιτροπή (Eurostat). Φυλάσσουν τα απαιτούμενα δεδομένα και μεταδεδομένα έως τις 31 Δεκεμβρίου 2034 για τυχόν μεταγενέστερη διαβίβασή τους, αν ζητηθεί από την Επιτροπή (Eurostat).
            
            
               Άρθρο 11
            
            
               Απαιτήσεις ποιότητας
            
            
               1.Τα κράτη μέλη εξασφαλίζουν την ποιότητα των διαβιβαζόμενων δεδομένων.
            
            
               2.Για τους σκοπούς του παρόντος κανονισμού, στα δεδομένα που διαβιβάζονται εφαρμόζονται τα κριτήρια ποιότητας που αναφέρονται στο άρθρο 12 παράγραφος 1 του κανονισμού (ΕΚ) αριθ. 223/2009.
            
            
               3.Αν ζητηθεί από την Επιτροπή (Eurostat), τα κράτη μέλη της παρέχουν πρόσθετες πληροφορίες που απαιτούνται για την αξιολόγηση της ποιότητας των στατιστικών στοιχείων.
            
            
               Άρθρο 12
            
            
               Διάδοση
            
            
               1.Η Επιτροπή (Eurostat) διαδίδει τα σύνολα δεδομένων καννάβου 1 km² που αναφέρονται στο άρθρο 5, καθώς και τα συναφή μεταδεδομένα που αναφέρονται στο άρθρο 7.
            
            
               2.Για τους σκοπούς του παρόντος κανονισμού, το πρόγραμμα των δεδομένων και μεταδεδομένων καννάβου 1 km² που διαβιβάζονται από τα κράτη μέλη και διαδίδονται από την Eurostat αντιστοιχεί στα δεδομένα που τα κράτη μέλη διαδίδουν σε εθνικό επίπεδο, σύμφωνα με την οδηγία 2007/2/ΕΚ και τους εκτελεστικούς της κανονισμούς (ΕΚ) αριθ. 1205/2008, (ΕΚ) αριθ. 976/2009 και (ΕΕ) αριθ. 1089/2010.
            
         
         
            
               Άρθρο 13
            
            
               Έναρξη ισχύος
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 21.11.2018
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        ΕΕ L 87 της 31.3.2009, σ. 164.
               
               
                  
                     (2)
                  
                        Οδηγία 2007/2/ΕΚ του Ευρωπαϊκού Κοινοβουλίου και του Συμβουλίου για τη δημιουργία υποδομής χωρικών πληροφοριών στην Ευρωπαϊκή Κοινότητα (INSPIRE) (ΕΕ L 108 της 25.4.2007, σ. 1).
               
               
                  
                     (3)
                  
                        Κανονισμός (ΕΚ) αριθ. 1205/2008 της Επιτροπής για εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τα μεταδεδομένα (ΕΕ L 326 της 4.12.2008, σ. 12).
               
               
                  
                     (4)
                  
                        Κανονισμός (ΕΕ) αριθ. 1089/2010 της Επιτροπής σχετικά με την εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τη διαλειτουργικότητα των συνόλων και των υπηρεσιών χωρικών δεδομένων (ΕΕ L 323 της 8.12.2010, σ. 11).
               
               
                  
                     (5)
                  
                        Κανονισμός (ΕΚ) αριθ. 976/2009 της Επιτροπής για την υλοποίηση της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τις δικτυακές υπηρεσίες (ΕΕ L 274 της 20.10.2009, σ. 9).
               
               
                  
                     (6)
                  
                        Κανονισμός (ΕΚ) αριθ. 763/2008 του Ευρωπαϊκού Κοινοβουλίου και του Συμβουλίου σχετικά με τις απογραφές πληθυσμού και στέγασης (ΕΕ L 218 της 13.8.2008, σ. 14).
               
               
                  
                     (7)
                  
                        Κανονισμός (ΕΕ) 2017/712 της Επιτροπής για τον καθορισμό του έτους αναφοράς και τη θέσπιση του προγράμματος στατιστικών στοιχείων και μεταδεδομένων για τις απογραφές πληθυσμού και στέγασης που προβλέπονται στον κανονισμό (ΕΚ) αριθ. 763/2008 του Ευρωπαϊκού Κοινοβουλίου και του Συμβουλίου (ΕΕ L 105 της 21.4.2017, σ. 1).
               
               
                  
                     (8)
                  
                        Εκτελεστικός κανονισμός (ΕΕ) 2017/543 της Επιτροπής για τη θέσπιση κανόνων εφαρμογής του κανονισμού (ΕΚ) αριθ. 763/2008 του Ευρωπαϊκού Κοινοβουλίου και του Συμβουλίου σχετικά με τις απογραφές πληθυσμού και στέγασης όσον αφορά τις τεχνικές προδιαγραφές των θεμάτων και των κατανομών τους (ΕΕ L 78 της 23.3.2017, σ. 13).
               
               
                  
                     (9)
                  
                        Εκτελεστικός κανονισμός (ΕΕ) 2017/881 της Επιτροπής για την εφαρμογή του κανονισμού (ΕΚ) αριθ. 763/2008 του Ευρωπαϊκού Κοινοβουλίου και του Συμβουλίου σχετικά με τις απογραφές πληθυσμού και στέγασης, όσον αφορά τις ρυθμίσεις και τη δομή των εκθέσεων ποιότητας καθώς και τον τεχνικό μορφότυπο για τη διαβίβαση στοιχείων, και για την τροποποίηση του κανονισμού (ΕΕ) αριθ. 1151/2010 (ΕΕ L 135 της 24.5.2017, σ. 6).
               
            
      
    ---documentbreak--- 
      
         
         
            
               ΠΑΡΑΡΤΗΜΑ I
            
            
               Τεχνικές προδιαγραφές των κατανομών των θεμάτων απογραφής  που αναφέρονται στο άρθρο 4
            
            
               Για τους σκοπούς του παρόντος κανονισμού οι τεχνικές προδιαγραφές των κατανομών των θεμάτων απογραφής οι οποίες προσδιορίζονται στο παράρτημα του κανονισμού (ΕΕ) 2017/543 παρουσιάζονται ως εξής:
            
            
               –Κάθε θέμα που έχει επιλεγεί για διάδοση στον κάνναβο αναφοράς 1 km² αναφέρεται με τον τίτλο του από το παράρτημα του κανονισμού (ΕΕ) 2017/543.
            
            
               –Εφαρμόζονται γενικά οι τεχνικές προδιαγραφές που ορίζονται στο παράρτημα του κανονισμού (ΕΕ) 2017/543 και αναφέρονται στο συγκεκριμένο θέμα.
            
            
               –Στη συνέχεια, προσδιορίζεται η κατανομή για το θέμα αυτό.
            
            
               –Όλες οι κατανομές αποβλέπουν να κατανείμουν σε κατηγορίες κάθε σύνολο ή υποσύνολο που αναφέρεται σε άτομα.
            
            
               Θέμα: Τόπος συνήθους διαμονής
            
            
               Οι κατηγορίες κατανομών του εν λόγω θέματος για τις οποίες ένα κράτος μέλος υποβάλλει έκθεση αποτελούν φατνία του καννάβου αναφοράς 1 km² που καθορίζεται στο άρθρο 3 παράγραφος 1 του οποίου η έκταση περιλαμβάνει ένα τμήμα της επικράτειας του εν λόγω κράτους μέλους και συμπληρώνεται από ένα εικονικό φατνίο καννάβου ανά κράτος μέλος για τα πρόσωπα που δεν έχουν αντιστοιχιστεί.
            
            
                     
                        Γεωγραφική περιοχή με βάση τον κάνναβο αναφοράς 1 km²
                           1
                        
                     
                  
                  
                     
                        GEO.G.
                     
                  
               
                     
                        x.
                     
                  
                  
                     
                        Όλα τα φατνία καννάβου που ανήκουν εν μέρει ή εξ ολοκλήρου στο έδαφος του κράτους μέλους
                     
                  
                  
                     
                        x.
                     
                  
               
                     
                        y.
                     
                  
                  
                     
                        Ένα εικονικό φατνίο καννάβου ανά κράτος μέλος
                     
                  
                  
                     
                        y.
                     
                  
               
               Εάν ο τόπος της συνήθους διαμονής ενός προσώπου είναι άγνωστος στην επικράτεια του κράτους μέλους που υποβάλλει την έκθεση η οποία καλύπτεται από τον κάνναβο αναφοράς, πρόσθετα επιστημονικά θεμελιωμένες, καλά τεκμηριωμένες και δημόσια διαθέσιμες μέθοδοι στατιστικής εκτίμησης μπορεί να χρησιμοποιούνται για να αντιστοιχιστεί το πρόσωπο αυτό σε συγκεκριμένο φατνίο καννάβου. Τα πρόσωπα τα οποία δεν έχουν αντιστοιχιστεί σε κανένα φατνίο του καννάβου αναφοράς, αντιστοιχίζονται στο εικονικό φατνίο του καννάβου GEO.G.y του εν λόγω κράτους μέλους.
            
            
               Θέμα: Φύλο
            
            
               Η κατανομή SEX. που καθορίζεται στο παράρτημα του κανονισμού (ΕΕ) 2017/543 για το θέμα αυτό εφαρμόζεται για τους σκοπούς του παρόντος κανονισμού.
            
            
               Θέμα: Ηλικία
            
            
               Αναφέρονται οι ακόλουθες κατηγορίες κατανομής:
            
            
                     
                        Ηλικία
                     
                  
                  
                     
                        AGE.G.
                     
                  
               
                     
                        1.
                     
                  
                  
                     
                        Κάτω των 15 ετών
                     
                  
                  
                     
                        1.
                     
                  
               
                     
                        2.
                     
                  
                  
                     
                        15 έως 64 ετών
                     
                  
                  
                     
                        2.
                     
                  
               
                     
                        3.
                     
                  
                  
                     
                        65 ετών και άνω
                     
                  
                  
                     
                        3.
                     
                  
               
               Όπως ορίζεται στο παράρτημα του κανονισμού (ΕΕ) 2017/543, αναφέρεται η ηλικία, σε συμπληρωμένα έτη της ηλικίας κατά την ημερομηνία αναφοράς.
            
            
               Θέμα: Καθεστώς τρέχουσας δραστηριότητας (αριθμός απασχολούμενων)
            
            
               Η ακόλουθη κατηγορία κατανομής που περιλήφθηκε στην κατανομή CAS.L. όπως ορίζεται στον κανονισμό (ΕΕ) 2017/543 υποβάλλεται ως:
            
         
         
            
                     
                        Καθεστώς τρέχουσας δραστηριότητας
                     
                  
                  
                     
                        CAS.L.
                     
                  
               
                     
                        1.
                     
                  
                  
                     
                        Απασχολούμενοι
                     
                  
                  
                     
                        1.1.
                     
                  
               
               Ο προσδιορισμός των «απασχολούμενων» στο παράρτημα του κανονισμού (ΕΕ) 2017/543 εφαρμόζεται για την κατηγορία αυτή.
            
            
               Θέμα: Χώρα/τόπος γέννησης
            
            
               Η ακόλουθη κατηγορία κατανομής που περιλήφθηκε στην κατανομή POB.L. όπως ορίζεται στον κανονισμό (ΕΕ) 2017/543 υποβάλλεται ως:
            
            
                     
                        Χώρα/τόπος γέννησης
                     
                  
                  
                     
                        POB.L.
                     
                  
               
                     
                        1.
                     
                  
                  
                     
                        Τόπος γέννησης στην υποβάλλουσα χώρα
                     
                  
                  
                     
                        1.
                     
                  
               
                     
                        2.
                     
                  
                  
                     
                        Τόπος γέννησης σε άλλο κράτος μέλος της ΕΕ
                     
                  
                  
                     
                        2.1.
                     
                  
               
                     
                        3.
                     
                  
                  
                     
                        Τόπος γέννησης αλλού
                     
                  
                  
                     
                        2.2.
                     
                  
               
               Θέμα: Τόπος συνήθους διαμονής ένα έτος πριν από την απογραφή
            
            
               Η ακόλουθη κατηγορία κατανομής που περιλήφθηκε στην κατανομή ROY. όπως ορίζεται στον κανονισμό (ΕΕ) 2017/543 υποβάλλεται ως:
            
            
                     
                        Τόπος συνήθους διαμονής ένα έτος πριν από την απογραφή
                     
                  
                  
                     
                        ROY.
                     
                  
               
                     
                        1.
                     
                  
                  
                     
                        Συνήθης διαμονή αμετάβλητη
                     
                  
                  
                     
                        1.
                     
                  
               
                     
                        2.
                     
                  
                  
                     
                        Μετακίνηση μέσα στην υποβάλλουσα χώρα
                     
                  
                  
                     
                        2.1.
                     
                  
               
                     
                        3.
                     
                  
                  
                     
                        Μετακίνηση εκτός της υποβάλλουσας χώρας
                     
                  
                  
                     
                        2.2.
                     
                  
               
               Μια μετακίνηση εντός του ίδιου φατνίου καννάβου υποβάλλεται είτε ως «Μετακίνηση μέσα στην υποβάλλουσα χώρα» (ROY.2.1.) ή ως «Μετακίνηση εκτός της υποβάλλουσας χώρας» (ROY.2.2.), ανάλογα με την περίπτωση.
            
            
               ΠΑΡΑΡΤΗΜΑ IΙ
            
            
               Πρόγραμμα των στατιστικών δεδομένων απογραφής γεωκωδικοποιημένων στον κάνναβο αναφοράς 1 km² όπως αναφέρεται στο άρθρο 5
            
            
               Το πρόγραμμα των δεδομένων καννάβου 1 km² προς διαβίβαση για το έτος αναφοράς 2021 αποτελείται από έναν δισδιάστατο πίνακα που αντιπαραθέτει το σύνολο των φατνίων καννάβου GEO.G. όπως ορίζεται στο παράρτημα Ι με την ακόλουθη επιλογή κατηγοριών από τις κατανομές των θεμάτων απογραφής που ορίζονται στο παράρτημα I:
            
            
                     
                        Κατηγορίες θεμάτων απογραφής που πρέπει να κατανέμονται στον κάνναβο 1 km²
                     
                  
                  
                     
                        STAT.G.
                     
                  
               
                     
                        0.
                     
                  
                  
                     
                        SEX.0.: Συνολικός πληθυσμός
                     
                  
                  
                     
                        0.
                     
                  
               
                     
                        1.
                     
                  
                  
                     
                        SEX.1.: Άρρεν
                     
                  
                  
                     
                        1.
                     
                  
               
                     
                        2.
                     
                  
                  
                     
                        SEX.2.: Θήλυ
                     
                  
                  
                     
                        2.
                     
                  
               
                     
                        3.
                     
                  
                  
                     
                        AGE.G.1.: Κάτω των 15 ετών
                     
                  
                  
                     
                        3.
                     
                  
               
                     
                        4.
                     
                  
                  
                     
                        AGE.G.2.: 15 έως 64 ετών
                     
                  
                  
                     
                        4.
                     
                  
               
                     
                        5.
                     
                  
                  
                     
                        AGE.G.3.: 65 ετών και άνω
                     
                  
                  
                     
                        5.
                     
                  
               
                     
                        6.
                     
                  
                  
                     
                        CAS.L.1.1.: Απασχολούμενοι
                           2
                        
                     
                  
                  
                     
                        6.
                     
                  
               
                     
                        7.
                     
                  
                  
                     
                        POB.L.1.: Τόπος γέννησης στην υποβάλλουσα χώρα
                     
                  
                  
                     
                        7.
                     
                  
               
                     
                        8.
                     
                  
                  
                     
                        POB.L.2.1.: Τόπος γέννησης σε άλλο κράτος μέλος της ΕΕ
                     
                  
                  
                     
                        8.
                     
                  
               
                     
                        9.
                     
                  
                  
                     
                        POB.L.2.2.: Τόπος γέννησης αλλού
                     
                  
                  
                     
                        9.
                     
                  
               
                     
                        10.
                     
                  
                  
                     
                        ROY.1.: Τόπος συνήθους διαμονής ένα έτος πριν από την απογραφή αμετάβλητος
                     
                  
                  
                     
                        10.
                     
                  
               
                     
                        11.
                     
                  
                  
                     
                        ROY.2.1.: Τόπος συνήθους διαμονής ένα έτος πριν από την απογραφή: μετακίνηση μέσα στην υποβάλλουσα  χώρα
                     
                  
                  
                     
                        11.
                     
                  
               
                     
                        12.
                     
                  
                  
                     
                        ROY.2.2.: Τόπος συνήθους διαμονής ένα έτος πριν από την απογραφή: Μετακίνηση εκτός της υποβάλλουσας  χώρας
                     
                  
                  
                     
                        12.
                     
                  
               
               ΠΑΡΑΡΤΗΜΑ IΙΙ
            
            
               Απαιτούμενα μεταδεδομένα για τα δεδομένα καννάβου 1 km² που αναφέρονται στο άρθρο 7
            
            
            
               Μεταδεδομένα σχετικά με τα στοιχεία δεδομένων
            
            
               1.Τα κράτη μέλη προσθέτουν, κατά περίπτωση, τους ακόλουθους σηματοδότες σε ένα στοιχείο δεδομένων:
            
            
               α)«προσωρινό»·
            
            
               β)«κατοικημένο»·
            
         
         
            
               γ)«αναθεωρημένο»·
            
            
               δ)«βλέπε συνημμένες πληροφορίες»·
            
            
               ε)«εμπιστευτικό»
                  3
               .
            
            
               2.Μόνο οι τιμές δεδομένων για τον «συνολικό πληθυσμό» τα οποία υποβάλλονται σύμφωνα με το άρθρο 9 παράγραφος 1 και δεν θεωρούνται τελικά δεδομένα από το κράτος μέλος κατά την υποβολή τους πρέπει να συνοδεύονται από τον σηματοδότη «προσωρινό».
            
            
               3.Ο σηματοδότης «κατοικημένο» εφαρμόζεται μόνο σε στοιχεία δεδομένων για τον «συνολικό πληθυσμό» σύμφωνα με τις διατάξεις που προβλέπονται στο άρθρο 6 παράγραφος 2.
            
            
               4.Για κάθε τιμή δεδομένων που συνοδεύεται από έναν τουλάχιστον από τους σηματοδότες «αναθεωρημένο» ή «βλέπε συνημμένες πληροφορίες» θα υποβάλλεται επεξηγηματικό κείμενο.
            
            
               5.Κάθε στοιχείο δεδομένων του οποίου η απόρρητη τιμή έχει αντικατασταθεί από την ειδική τιμή «μη διαθέσιμο» επισημαίνεται με τον σηματοδότη «εμπιστευτικό».
            
            
               Μεταδεδομένα για τα θέματα
            
            
               Εκτός από τα μεταδεδομένα για τα θέματα που διαβιβάζονται στην Επιτροπή (Eurostat) σύμφωνα με το άρθρο 6 του κανονισμού (ΕΕ) 2017/712, τα κράτη μέλη διαβιβάζουν μεταδεδομένα σχετικά με κάθε θέμα που περιλαμβάνεται στο παράρτημα Ι παρέχοντας πληροφορίες σχετικά με τις πηγές δεδομένων και τη μεθοδολογία που χρησιμοποιήθηκε για να προκύψουν οι τιμές δεδομένων για το εν λόγω θέμα στον κάνναβο αναφοράς 1 km². Ειδικότερα, τα μεταδεδομένα περιλαμβάνουν:
            
            
               –στοιχεία σχετικά με την αξιοπιστία και την ακρίβεια των τιμών δεδομένων που υποβάλλονται·
            
            
               –περιγραφή της μεθοδολογίας που χρησιμοποιείται για την εκτίμηση των τιμών δεδομένων στον κάνναβο αναφοράς 1 km², περιλαμβάνοντας την αξιοπιστία και την ακρίβεια των τιμών δεδομένων που προκύπτουν·
            
            
               –περιγραφή της μεθοδολογίας που χρησιμοποιείται για την αντιστοίχιση των προσώπων σε συγκεκριμένα φατνία καννάβου στο θέμα «τόπος συνήθους διαμονής», καθώς και πληροφορίες σχετικά με τα χαρακτηριστικά των προσώπων στην κατηγορία GEO.G.y.
            
            
               Μεταδεδομένα αναφοράς
            
            
               Οι πληροφορίες και η δομή μεταδεδομένων που καθορίζονται στο παράρτημα του κανονισμού (ΕΕ) 2017/881 συμπληρώνονται για τους σκοπούς του παρόντος κανονισμού από τα ακόλουθα στοιχεία που παραπέμπουν συγκεκριμένα στα δεδομένα καννάβου 1 km²:
            
            
               –Στοιχείο 3.3. Η «Επεξεργασία και αξιολόγηση» συμπληρώνεται από την πρόσθετη υποδιαίρεση 3.3.3. «Συμπληρωματικές πληροφορίες σχετικά με τη γενική μεθοδολογία (που δεν σχετίζεται με θέμα) εφαρμόζονται για την παραγωγή συνόλου δεδομένων καννάβου 1 km²».
            
            
               –Στοιχείο 3.4. Η «Διάδοση» συμπληρώνεται από ειδικές πληροφορίες σχετικά με μέτρα ελέγχου για τη δημοσιοποίηση στατιστικών στοιχείων που συνδέονται με το σύνολο δεδομένων καννάβου 1 km². Τα κράτη μέλη παρέχουν στην Επιτροπή (Eurostat) πληροφορίες σχετικά με τα μέτρα που συνδέονται με την εναρμονισμένη προστασία των δεδομένων καννάβου 1 km², ιδίως εάν χρησιμοποίησαν τις ορθές πρακτικές του ΕΣΣ και τις κατευθυντήριες γραμμές εφαρμογής για την εναρμονισμένη προστασία των δεδομένων καννάβου 1 km².
            
            
               –Στοιχείο 4.2. Η «Έγκαιρη υποβολή και χρονική συνέπεια» συμπληρώνονται με συγκεκριμένη/-ες ημερομηνία/-ες διαβίβασης και πιθανών αναθεωρήσεων των δεδομένων και των μεταδεδομένων καννάβου 1 km².
            
            
               –Στοιχείο 4. Η «Αξιολόγηση της ποιότητας των δεδομένων» συμπληρώνεται από την πρόσθετη υποδιαίρεση 4.7 «Γεωγραφικές πληροφορίες — ποιότητα δεδομένων» που καλύπτει τις γεωγραφικές αρχές ποιότητας, ιδίως την εδαφική κάλυψη και τη συγκρισιμότητα, την ακρίβεια θέσης, καθώς και τη χρονική συνέπεια και την πληρότητα των γεωγραφικών δεδομένων που χρησιμοποιούνται για γεωκωδικοποίηση.
            
            
         
         
            
                  
                     (1)
                  
                        Οι κωδικοί «x.» είναι κωδικοί ταυτοποίησης του φατνίου καννάβου, όπως ορίζεται στο άρθρο 3. Ο κωδικός «y.» αποτελείται από τη σειρά χαρακτήρων «unallocated» (δεν έχει αντιστοιχιστεί) και έπεται του κωδικού χώρας του κράτους μέλους που υποβάλλει την έκθεση, όπως ορίζεται στο άρθρο 3 παράγραφος 3.
               
               
                  
                     (2)
                  
                        Τα δεδομένα σχετικά με την κατηγορία «απασχολούμενοι» διαβιβάζονται, στο μέτρο του δυνατού, ανάλογα με τη διαθεσιμότητά τους στο διαβιβάζον κράτος μέλος.
               
               
                  
                     (3)
                  
                        Ο σηματοδότης αυτός δεν ισχύει για τα στοιχεία δεδομένων για τον συνολικό πληθυσμό, όπως ορίζεται στο άρθρο 6 παράγραφος 2 στοιχείο α).